b"\n_START_ARTICLE_\nThe Mars Volta\n_START_SECTION_\nZa\xc4\x8detek\n_START_PARAGRAPH_\n\xc4\x8clana skupine At the Drive-In, Cedric Bixler-Zavala in Omar Rodriguez-Lopez sta bila v skupini DeFacto (stranski projekt At the Drive-In) skupaj z zvo\xc4\x8dnim tehnikom Jerremiem Michaelom Wardom. Cedric je igral na bobne, Omar bas kitaro, Jeremy pa je bil vokalist, poleg tega pa je skrbel \xc5\xa1e za razne zvo\xc4\x8dne efekte, distorzije ipd. \xc4\x8ceprav je DeFacto za\xc4\x8del kot lokalni rock bend, njihove korenine najdemo v dub reggaeju. Skupina se je igrala tudi z elektroniko, latinskimi zvoki in jazzom, kar jih je pripeljalo do zna\xc4\x8dilnega zvoka. Igrali so na lokalni koncertih v njihovem doma\xc4\x8dem mestu El Paso, Teksas in izdali svoj prvi album How Do You Dub? You Fight for Dub, You Plug Dub In. Nato so se leta 2000 premaknili v Long Beach, Kalifornija in dodali klaviaturista Isaiaha \xc2\xbbIkey\xc2\xab Owensa. Skupina je s prepoznavnim Ikeyovim zvokom postala zelo popularna. Leta 2001so izdali svoj drugi album, Megaton Shotblast!, ki je do\xc5\xbeivel izjemen uspeh. K temu je pripomoglo tudi \xc4\x8dlanstvo v \xc5\xbee popularni skupini At the Drive-In. DeFacto so nadaljevali z ekperimentiranjem, ko je At the Drive-In z odhodom Cedrica in Omarja razpadel (ostali \xc4\x8dlani so ustanovili bend Sparta), pridru\xc5\xbeila se jim je Eva Gardner in nastala je The Mars Volta - projekt poln ustvarjalnih in sve\xc5\xbeih idej. Pri njihovem prvem skupnem koncertu v Chain Reacton in Anaheim v Kaliforniji je sodeloval \xc5\xa1e Jon Theodore. Z Alexom Newportom so leta 2001 posneli dve pesmi, ki sta postali njihov prvi demo. Z njim so posneli \xc5\xa1e tri skladbe, ki so objavljene na Tremulant EP, izdanem zgodnjega 2002. leta.\n_START_SECTION_\nDe-Loused in the Comatorium\n_START_PARAGRAPH_\nPo Tremulant EP je skupina nadaljevala s turnejami in pogosto menjavo \xc4\x8dlanov, medtem ko se je pripravljala na album De-Loused in the Comatorium, katerega producent je Rick Rubin. Medtem ko Tremulant nima okvirne teme (razen omembe prihajajo\xc4\x8dega albuma), De-Loused v prvi osebi govori o komi, ki je posledica drog. \xc4\x8ceprav besedila niso bila prepri\xc4\x8dljiva, je Mars Volta v intervjujih zatrjevala, da zgodba izhaja iz njihovega prijatelja Julia Venegasa, ki je bil nekaj let v komi, zaradi prometne nesre\xc4\x8de. Venegasova smrt je bila tudi omenjena v pesmi\xc2\xa0\xc2\xbbEmbroglio\xc2\xab\xc2\xa0skupine At the Drive-In z albuma Acrobatic Tenement._NEWLINE_Med snemanjem skupina ni imela bas kitarista, zato je Flea (basist skupine Red Hot Chili Peppers) igral na devetih pesmih od desetih. De-Loused je tako po kritikah kot po odzivu poslu\xc5\xa1alcev postal njihov najve\xc4\x8dji hit in je bil z zelo malo reklame ter zaradi strokovnih kritik, prodan v 500000 primerkih. Bend je pozneje izdal omejeno izdajo knjige, ki jo je mogo\xc4\x8de dobit na spletni strani Gold Standard Laboratories (dolpoteg). Knjiga pripoveduje o Cerpin Taxtu (ki se v\xc4\x8dasih nana\xc5\xa1a na\xc2\xa0\xc2\xbbjunaka\xc2\xab\xc2\xa0albuma) in njegovem samomoru._NEWLINE_Med turnejo z Red Hot Chili Peppers, s katero so promovirali album, so me\xc5\xa1alca zvokov in pisca besedil, Jeremia Warda, na\xc5\xa1li mrtvega, ker se je predoziral s heroinom. Skupina je kon\xc4\x8dala turnejo in prvi singl s plo\xc5\xa1\xc4\x8de posvetila Wardu.\n_START_SECTION_\nFrances the Mute\n_START_PARAGRAPH_\nMed turnejo, s katero so promovirali De-Loused in the Comatorium, se jim se pridru\xc5\xbeil basist Juan Alderete in Omarjev brat Marcel Rodriguez-Lopez na tolkalih._NEWLINE_Leta 2005 so izdali svoj drug studijski album Frances the Mute. Za ustvarjanje jih je preminuli zvo\xc4\x8dni tehnik Jeremy Ward, ki je na\xc5\xa1el dnevnik v svojem starem avtu. Vsaka skladba na albumu temelji na karakterjih opisanih v dnevniku._NEWLINE_Frances je postal \xc5\xa1e ve\xc4\x8dji hit, kot De-Loused, v prvem tednu je bilo prodanih kar 123000 kopij albuma, zavihtel pa se je tudi na \xc4\x8detrto mesto na Billboard lestvici, predvsem zaradi uspe\xc5\xa1nega singla\xc2\xa0\xc2\xbbThe Widow\xc2\xab, ki je bil pogosto predvajan na radiih. Tudi kritike so bile ve\xc4\x8dinoma odli\xc4\x8dne, nekateri pa so album zelo negativno kritizirali, kot zastarel, pretenciozen. Pesem\xc2\xa0\xc2\xbbL'Via L'Viaquez\xc2\xab\xc2\xa0je bila pozneje izdana kot singl in skraj\xc5\xa1ana iz 12 minut na 5._NEWLINE_Omar je aran\xc5\xbeiral in produciral album ter napisal skladbe (za kitaro, klaviature, vokal in bobne s pomo\xc4\x8djo Theodorja). Uporabil je metodo, ki jo pri svojih filmih uporablja tudi Woody Allen; kolegom je prepre\xc4\x8dil, da bi sli\xc5\xa1ali, kako igrajo drugi, namesto tega je vsak posnel svoj del kot samostojno skladbo in zdru\xc5\xbeil z ostalimi zvoki. Za uspe\xc5\xa1no izvedbo so uporabljali metronom._NEWLINE_Na sredini turneje po ZDA je biv\xc5\xa1i \xc4\x8dlan At the Drive-In Paul Hinojos zapustil Sparto in se pridru\xc5\xbeil The Mars Volti, ker mu prej\xc5\xa1nja skupina ni bila ve\xc4\x8d zabavna. Trenutno je me\xc5\xa1alec zvoka, na turneji z Mars Volto pa je sodeloval tudi v letih 2003 in 2004._NEWLINE_Poleti 2005 so bili na turneji za promocijo albuma skupaj s System of a Down, nastopali so tudi na festivalu All Tomorrow's Parties, imenovanem A Nightmare Before Christmas._NEWLINE_8. novembra 2005 je bil izdan album Scabdates (posnet v \xc5\xbeivo)._NEWLINE_Frances the Mute, ki je na Billboard Top 200 lestvici zasedel 4. mesto, je bil prodan v 465,000 primerkih.\n_START_SECTION_\nAmputechture in turneja\n_START_PARAGRAPH_\nAlbum Amputechture je bil v Avstraliji izdan 8. septembra 2006, 8. septembra v Evropi, 12. septembra pa v ZDA. Producent je bil Omar Rodr\xc3\xadguez-Lopez, me\xc5\xa1alec zvoka \xc4\x8dpa Rich Costey. Naslovnico je ustvaril Jeff Jordan. To je bil njihov prvi nekonceptualni album, \xc4\x8deprav nekatere pesmi namigujejo na degeneracijo religije._NEWLINE_John Frusciante je sodeloval na vseh skladbah z albuma, razen na\xc2\xa0\xc2\xbbAsilos Magdalena\xc2\xab, Omar je prispeval kitarske solote in igral na skladbah, kjer sodeluje ve\xc4\x8d kitar._NEWLINE_\xc2\xbbObo\xc5\xbeevalci Chili Pepersov bodo veseli, da je kitarist John Frusciante ponovno sodeloval z Mars Volto. Odkar je Omar producent in snemalec\xc2\xab, pravi Cedric,\xc2\xa0\xc2\xbbje nau\xc4\x8dil Johna igrati vse njihove nove pesmi, tako da lahko Omar zdaj samo sedi in objektivno ocenujuje in poslu\xc5\xa1a pesmi. \xc4\x8cudovito je, da nam \xc5\xbeeli pomagati.\xc2\xab_NEWLINE_28. julija 2006 je publicist za skupino izjavil, da bo sestava benda na koncertih druga\xc4\x8dna, in sicer bobnarja Jona Theodorea bo zamenjal Blake Fleming, biv\xc5\xa1i \xc4\x8dlan skupin Laddio Bolocko in Dazzling Killmen, ki je pravzaprav igral tudi na prvih demo posnetkih Mars Volte. Pablo Hinojos-Gonzalez bo tudi igral kitaro in me\xc5\xa1al zvok. Sodeloval bo tudi John Frusciante, saj bosta Red Hot Chili Peppers in Mars Volta sodeloali na turneji novembra 2006._NEWLINE_12. avgusta 2006 je \xc4\x8dlane na koncertu v Auburnu, Washington, nekdo po\xc5\xa1kropil z urinom. Skupina je nehala igrati kmalu zatem, ko se je Omarjeva kitara pokvarila in jo je besen vrgel v oja\xc4\x8devalec. Ko so odhajali z odra, je Cedric obljubil mno\xc5\xbeici, da kdor odkrije krivca, dobi zastonj vstopnice na vse njihove koncerte do konca \xc5\xbeivljenja.\n_START_SECTION_\n\xc4\x8clani\n_START_PARAGRAPH_\nPo besedah Omarja in Cedrica je The Mars Volta le njuno partnerstvo, katerega skladbe izvaja t. i. The Mars Volta Group."